Ḥmad Ddɣrni

Ḥmad Ddɣrni (s tifinaɣ : ⵃⵎⴰⴷ ⴰⴷⵖⵉⵔⵏⵉ) , ilul ɣ wass n 5 mayu 1947 ɣ tawsit Ayt Ɛli ɣ yat ɣ tiwsitin n Ayt Baɛmran ɣ Lmɣrib, immut ass n 19 uktubr 2020 ɣ Tiznit( fr ) Tamttant n Ḥmad_Adɣrni :http://article19.ma/accueil/archives/135958, iga amasatan, asrtan, amdyaz, amara d umɣnas n izrfan n imaziɣn ɣ Lmɣrib.

Iɣṛa ɣ uswir amnzu ɣ usun "Taddart" , deffir maya ismd tiɣri nns ɣ usinag n Tiznit, lliɣ ur ta idda s Trudant, yumẓ aslkin n bakalurya ɣ usinan n usmuttg Yusf bn ɛli ɣ Mrrakc, idda dffir maya s tsdawit n Fas yawi d zgis turagt ɣ tẓlayt n uzrf. Iddu ilmma s tsdawit n Muḥmmad 5 ɣ Ṛṛbaṭ, yamẓ gis turagt yaḍn ɣ tẓlayt n uzrf. Ikka tt in iga yan zɣ imɣnasn n "Tamunt Tanamurt n Imzrawn n Lmɣrib"  yilli ɣ umzaz n uzlmaḍ.

Ɣ isggʷasn n 70, issnta taɣarast tazzulant am umstan ɣ Sidi Sliman , dffir nns immutti s Rrbaṭ.

 Tudrt nns 
Ilul Ḥmad Adɣirni ɣ usggʷas n 1947 ɣ usun n taddart nna iwalan i tqqbilt n Ayt Ɛli ɣ Ayt Baɛmṛan, ikka tt inn babas iga aslmad ɣ tinml n Zzawit n taddart d umstan, iga u usun n igʷrar n Sidi Ɛbdṛḥman ɣ tnila n Tiznit, tagrawt n uglu iɣra n Dɣirni asslmd nns amnzu ɣ udɣar n tlalit nns, ismd taɣuri nns ɣ usinag n tznit aylliɣ immatti s win trudant, yumẓ tugga n lbak ɣ usinag n Bn Tacfin ɣ Mrrakc, dffir n mayann immatti s tmdint n Fas lliɣ yumẓ turagt tasdawant ɣ tskla, issḍfṛ as yat turagt yaḍnin ɣ uslgn ɣ tsdawit n muḥmmad wiss smmus ɣ tɣrmt n ṛṛbaṭ, aylliɣ iswwuri am umstan ɣ ṛṛbaṭ nit, zɣ usnti n ssbɛinat iga agmam ɣ twwuri tasrtant zɣ imẓiy nns ig ula agmam anmmassu ɣ tamunt n imzrawn n Lmɣrib iga igllin n Ḥmad adɣirni zɣ imqrann n umussu amaiɣ d umɣar n imaziɣn akkʷ,yiws ɣ tinawin timzwura n tsdawit n unbdu ɣ ugadir, ig awd anmmassu ɣ tmagrawt tamaynut, ig zɣ inbdadn nna biddnin i uskkir n ukungṛi amaḍlan amaziɣ ,d umzday n usqqim anamur n izrfan n ufgan ɣ fyinna asggʷas n 1993,ig uwnni ann yan usrag n usussn n tmntilt tamaziɣt ɣ uswir amaḍlan, ig anbdad nna iskrn taswingmt n ukabaṛ adimuqṛati amaziɣ amaɣribi ɣ usggʷas n 2005 Ḥmad adɣirni ifld tugtt n warratn ɣ igr n tskla d umzruy d tsrtit ula asgd nna izdin d tmaziɣt,iskr awd taɣmmist n « amzday » d « tamaziɣt », ittussan mass adɣirni dar imaziɣn akkʷ is ar bdda inzzɣ f izrfan n imaziɣn ɣ mad iẓlin s tutlayt d usgd d tɣnsa s umata d inkraf isrtann kra gan.Amadalamazigh Press - Nuwanbir 2020/2970. Uṭṭun 238. [Ɣr ɣ wantirnit]

 Tiẓṛigin 
Zɣ tẓṛigin n igllin n adɣirni:

 عبداملومن: مرسحية من تاريخ املوحدين 
 « ⵄⴱⴷⵍⵎⵓⵎⵏ » ⵢⴰⵜ ⵜⵎⵣⴳⵓⵏⵜ ⵅⴼ ⵓⵎⵣⵔⵓⵢ ⵏ ⵍⵎⵓⵡⴰⵃⵃⵉⴷⵉⵏ 
 املهدي بن تومرت: مرسحية من تاريخ املوحدين 
 « ⵍⵎⵀⴷⵉ ⴱⵏ ⵜⵓⵎⵕⵜ » ⵢⴰⵜ ⵜⵎⵣⴳⵓⵏⵜ ⵅⴼ ⵓⵎⵣⵔⵓⵢ ⵏ ⵍⵎⵓⵡⴰⵃⵃⵉⴷⵉⵏ 
 « دموع الغولة: مجموعة قصصية « الغولة دموع ⵜⴰⴷⵍⴰ ⵏ ⵜⵓⵍⵍⵉⵙⵉⵏ 

Ilin idlisn yaḍn d tzrawin nna urta ifsr igllin n dda ḥmad adɣirni.

 Abrid n tɣnsa d tmsmunin 
Abrid n tɣnsa n dda Ḥmad Adɣrni inta zɣ isggʷasen n 80 d umussu amaziɣ ɣ Lmɣrib, idra ɣ tuwriwin n tsdawit n unbdu ɣ Ugadir , d agd ɣ tmusmunt "Tamaynut''.

Ɣ isggʷasn n 90 ikka-tt-in iga anflus amatay n  UAU "Usqqim Anamur n uzdduy gr timsmunin timaziɣin n Lmɣrib".

 Abrid asrtan 

Isllwi dda Ḥmad Adɣrni amulli asrtan amaziɣ amzwaru ɣ Lmɣrib "Amulli Adimuqraṭi Amaziɣ" ɣ 2005, maka tgdlt tamawast n ugnsu tamɣrabit asggʷas n 2008.

 Abrid anɣmas 
Iga Ḥmad Adɣerni zɣ wi-nna isrsn tirsal n tɣmsa tasimant ɣ Lmɣrib, tasɣunt " Tamaziɣt " lli isker tga tsɣunt tasimant tamzwarut ɣ tawunkt n Lmɣrib. Isllwi snat tsɣunin "Tamaziɣt " d "Amezday " s tutlayt tamaziɣt .

 Tisaɣulin